English: And the wolves. It's really important to understand what the ecosystem you're looking at now looks like and what is currently controlling that. What is the substitute for the apex predator? It's more complicated, isn't it, than that, because there will be other methodologies. Things move into the space vacated by an apex predator, for example. But it's really interesting - watch the Yellowstone programme - because we have removed all the apex predators from a large part of our wildlife, so what is going to control the population explosion of things that would otherwise have been predated? That's a real issue. The other issue is that where we are trying to protect a species that has been overpredated, there is a really difficult conversation about how to do that. Lethal control, as it's euphemistically called - killing the apex predator because it's eating the ground-nesting bird chicks, and so on - is very controversial. We do do that in some parts of Wales. So, looking to see whether we've got the right solution to a problem is something I'm really keen to do, and I am not an expert in that. I need to ask people for advice about that. There is a range of views about that. We've had some heated discussions in these groups, I can tell you. But trying to hit on a solution that most people across the globe, not just in Wales, agree is the solution is really important, Mike. So, we're working hard to do that. And we have to do that with our land managers and our landowners, don't we? We have to understand what that looks like for them. So, there are lots of people working on that. I launched this report at the National Botanic Garden of Wales yesterday. They have - I can't remember what they call it now - a hawk programme there, though that's not what they call it, but a predator bird programme there. That's amazing, and if you talk to them about how they reintroduced those into the landscape, that's also amazing. So, they know what acreage of landscape will support one tawny owl, for example. So, they know where they can and can't introduce more, because they would just fight or starve or whatever it is. So, it's really interesting, and there's lots of work across Wales and across the globe going on on that. On the other point that you made, about the river pollutants, absolutely. I don't want to be a harbinger of doom all the time, though. We could go faster, don't get me wrong, and we could do better, but slowly they are still improving. I don't want people to come away with the idea that rivers are actually de-improving in Wales. Some of our rivers are in crisis, real crisis, but actually over the whole picture in Wales there is a slow improvement. What I have been asked to do as part of the deep-dive outcome is accelerate that, understand why that's worked in some areas and accelerate it, and get it out into the areas where we have real crisis like the Wye and the Usk, for example, or what's called the Brecon supercatchment. So, the point that I'm making, Mike, is that we know what works in some areas; we need to accelerate it across the piece. And I go back to what I said in response to Delyth, Llywydd: that cannot happen unless every single part of our community plays its part. There's no point in pointing fingers at people and saying, 'It's your fault', or 'It's your fault'; each player has to play its part in getting down its contribution to that pollution.
Welsh: A'r bleiddiaid. Mae'n bwysig iawn deall sut olwg sydd ar yr ecosystem yr ydych chi'n edrych arni nawr a beth sy'n rheoli honno ar hyn o bryd. Beth yw'r amnewidyn ar gyfer yr ysglyfaethwr pen uchaf? Mae'n fwy cymhleth, on'd yw e, na hynny, oherwydd bydd methodolegau eraill. Mae pethau'n symud i'r gofod sydd wedi ei wacáu gan ysglyfaethwr pen uchaf, er enghraifft. Ond mae'n ddiddorol iawn - gwyliwch y rhaglen Yellowstone - oherwydd, rydym wedi tynnu'r holl ysglyfaethwyr pen uchaf o ran helaeth o'n bywyd gwyllt, felly beth sy'n mynd i reoli ffrwydrad poblogaeth y pethau a fyddai fel arall wedi cael eu hysglyfaethu? Mae honno'n broblem go iawn. Y mater arall, lle rydyn ni'n ceisio amddiffyn rhywogaeth sydd wedi cael ei gor-ysglyfaethu, yw bod yna sgwrs anodd iawn am sut i wneud hynny. Mae rheolaeth farwol, fel y'i gelwir yn llednais - lladd yr ysglyfaethwr pen uchaf am ei fod yn bwyta cywion adar sy'n nythu ar y ddaear, ac yn y blaen - yn ddadleuol iawn. Rydyn ni'n gwneud hynny mewn rhai rhannau o Gymru. Felly, mae edrych i weld a oes gennym yr ateb cywir i broblem yn rhywbeth yr wyf i'n awyddus iawn i'w wneud, ac nid wyf i'n arbenigwr ar hynny. Mae angen i mi ofyn i bobl am gyngor ar hynny. Mae amrywiaeth o safbwyntiau am hynny. Rydym wedi cael trafodaethau tanbaid yn y grwpiau hyn, gallaf ddweud wrthych chi. Ond mae ceisio taro ar ateb mae'r rhan fwyaf o bobl ar draws y byd, nid dim ond yng Nghymru, yn cytuno yw'r ateb yn bwysig mewn gwirionedd, Mike. Felly, rydyn ni'n gweithio'n galed i wneud hynny. Ac mae'n rhaid i ni wneud hynny gyda'n rheolwyr tir a'n tirfeddianwyr, on'd oes? Mae'n rhaid i ni ddeall sut byddai hynny iddyn nhw. Felly, mae yna lawer o bobl yn gweithio ar hynny. Fe wnes i lansio'r adroddiad hwn yng Ngardd Fotaneg Genedlaethol Cymru ddoe. Mae ganddyn nhw - alla i ddim cofio beth maen nhw'n ei alw nawr - raglen Hebogiaid yno, er nad dyna maen nhw'n ei galw, ond rhaglen adar ysglyfaethus yno. Mae'n anhygoel, ac os ydych chi'n siarad â nhw am sut maen nhw'n ailgyflwyno'r rheiny i'r tirlun, mae hynny hefyd yn anhygoel. Felly, maen nhw'n gwybod faint o erwau o dirwedd fydd yn cefnogi un dylluan frech, er enghraifft. Felly, maen nhw'n gwybod lle maen nhw'n gallu ac yn methu cyflwyno mwy, oherwydd bydden nhw yn ymladd neu'n llwgu neu beth bynnag. Felly, mae'n ddiddorol iawn, ac mae llawer o waith ledled Cymru a ledled y byd yn cael ei wneud ar hynny. Ar y pwynt arall a wnaethoch, am lygryddion afon, yn sicr. Dydw i ddim eisiau bod yn rhagweld dinistr drwy'r amser, er hynny. Gallen ni fynd yn gyflymach, peidiwch â fy nghamddeall, a gallen ni wneud yn well, ond yn araf bach maen nhw'n dal i wella. Dydw i ddim eisiau i bobl gael y syniad bod afonydd mewn gwirionedd yn dad-wella yng Nghymru. Mae rhai o'n hafonydd mewn argyfwng, argyfwng go iawn, ond mewn gwirionedd, o ran y darlun cyfan yng Nghymru, mae yna welliant araf. Yr hyn y gofynnwyd i mi ei wneud fel rhan o'r archwiliad dwfn yw cyflymu hynny, deall pam mae hynny wedi gweithio mewn rhai ardaloedd a'i gyflymu, a'i gael allan i'r ardaloedd lle mae gennym argyfwng go iawn fel afon Gwy ac afon Wysg, er enghraifft, neu'r hyn a elwir yn uwchddalgylch Brycheiniog. Felly, y pwynt rwy'n ei wneud, Mike, yw ein bod ni'n gwybod beth sy'n gweithio mewn rhai ardaloedd; mae angen i ni ei gyflymu ar draws y maes. Ac rwy'n mynd yn ôl at yr hyn a ddywedais mewn ymateb i Delyth, Llywydd: ni all hynny ddigwydd oni bai bod pob un rhan o'n cymuned yn chwarae ei rhan. Does dim pwynt pwyntio bys at bobl a dweud, 'Eich bai chi yw hyn', neu 'Eich bai chi yw hyn'; mae'n rhaid i bawb chwarae ei ran wrth leihau ei gyfraniad i'r llygredd hwnnw.